Exqrch/javanese-Komodo-pixelgpt huggingface dataset:
Pamain kang asalé saka Brasil pranyata duwé atlét kang disenengi nanging udu saka donya bal-balan yaiku juru balap Formula 1 Ayrton Senna, dhèwèké nyenengi Ayrton Senna amarga minangka atlét duwé pepénginan kanggo menang kang kuat lan wis dadi wira saka Brasil
Lucas uga ngaku yèn dhèwèké kalebu pamain kang begja jalaran ing umur nomé taun 2006 bisa menangi pangaji-aji Pamain Brasil Paling Becik lan narik kawigatèné Liverpool FC sawijining klub gedhè saka Liga Primèr Inggris
Glandhang "box to box" prigel kang dadi kaptèn Tim Nasional Brasil U-20 ing 2005, Lucas miwiti kariré ing klub Grémio kang anèng divisi kaloro Liga Brasil
Grémio banjur promosi lan nangkring ana papan katélu satémah ndadèkaké dhèwèké pamain kanoman kang menang bebungah "Bola de Ouro" utawa Bal Emas saka kalawarti Placar kang diwènèhaké marang pamain Brasil, sawijining tandha yekti kang sadurungé uga diwènèhaké marang pirang-pirang pamain kondhang kaya ta Zico, Falcao, Careca, Romario, Kaka lan Carlos Tevez
Pener sadurungé alihan menyang Liverpool, Lucas bareng Grémio kasil nuju final Copa Libertadores kapethuk klub saka Liga Argèntina Boca Juniors, nanging Grémio kalah 5-0
Tanggal 26 Juli 2007, kanthi resmi Lucas ditepangaké minangka pamain Liverpool kanthi rega 5 yuta Poundsterling lan diwènèhi idi kanggo mèlu ing final "Barclays Asia Trophy"
Juru latih Liverpool kala semana Rafaèl Bènitèz ngaku seneng kanthi anané Lucas ing timmé
Dina candhaké Lucas nglakoni panampilan sepisané lumawan Portsmouth, lumebu gantèni Mohamèd Sissoko ing babak kaloro, dhèwèké uga mènèhi tendhangan pinalti sajroning tetandhingan lumawan Everton sawisé Phil Neville nandhang "hand ball"
Ing pungkasan Novèmber Rafaèl Bènitèz mènèhi kalodhangan Lucas miwiti tetandhingan ing garis tengah Liverpool
Lucas ngegolke sepisan kanggo Liverpool tanggal 27 Januari 2008 nalika dhèwèké nendhang bal saka jarak 25 "yard" menyang pojok tengen dhuwur gawang Havant and Waterlooville jroning tetandhingan Piala FA lan dadèkaké pamain Brasil sepisan kang nyithak gol kanggo Liverpool
Lucas Leiva yaiku tilas kaptèn Brasil U-20, dhèwèké mandhegani Brasil kang juara ing "Copa Amèrica Youth Championship" 2007, kasil nyithak patang gol
Dhèwèké digadhang-gadhang manèh dadi kaptèn Brasil ing Piala Donya FIFA U-20 kang ginelar ing Kanadha lan wis kadhaftar ing pamain kang bakal dimangkatke menyang turnamèn, nanging émané nalika nglakoni gladhi dhèwèké malah nandhang cidra lan kudu ngaso telung Minggu, satémah Lucas milih mundur saka pelatnas
Lucas nyathet panampilan sepisané kanggo Brasil tanggal 22 Agustus 2007, lumebu saka bangku cadhangan jroning tetandhingan kekancan lumawan Aljazair
Wulan Juni 2008 Lucas uga lumebu timnas Brasil kanggo tetandhingan gladhèn Olimpiadhe
Tanggal 19 Agustus Lucas dikertu abang anèng tetandhingan semifinal Olimpiadhe 2008 lumawan Argèntina, tundhoné Argèntina menang 3-0
Sawisé kélangan slot kanggo Piala Donya 2010 Afrika Kidul, Lucas diceluk lumebu timnas Brasil manèh kanggo "Copa América" 2011
Lucas Leiva duwé dalan karir kang munggah mudhun, bab kasebut dayani dhèwèké ngantukaké gelar-gelar kanggo klub utawa priyangga
Tuladhané waé nalika isih enom dhèwèké wis diganjar dadi pamain paling becik ing Brasil, nanging amarga asring nandhang cidra nyebabaké dhèwèké tansah lumebu-metu kamar oprasi
Nembé wektu kepungkur dhèwèké bisa gayuh suksès ana klub anyaré Lazio
Lucas Leiva yaiku pamain kang ora kerep gonta-ganti klub, dhèwèké kalebu pamain kang loyal marang kontraké.
Filem iki dijupuk saka novèl fantasi J
Rowling kang mawa irah-irahan kang saèmper uga
Punjeraning crita adhedhasar taun sepisanané Harry Potter ing Sekolah Sihir Hogwarts
Paraga utama ing filem iki yaiku Daniel Radcliffe minangka Harry Potter, Rupert Grint minangka Ron Weasley , lan Emma Watson minangka Hermione Granger
Harry Potter iku sawijining bocah kang katon prasaja kang urip bebarengan karo kulawarga Dursley kang isih ana sesambungan trah klawan dhèwèké
Ing dina ambal warsané kang kaping sewelas, Harry dikandhani Rubeus Hagrid manawa satemené dhèwèké iku juru sihir kang kaloka ing Jagad Sihir awit nalika isih bayi bisa rumeksa saka dayaning Lord Voldemort
Nalika iku Voldemort kasil matèni wong tuwané Harry, nanging Harry bisa slamet saka rékadayané Voldemort lan nilasaké tatu wujud bledhèg ing bathuké, banjur sawisé kadadèn iku Voldemort mati (utawa ngilang)
Hagrid awèh kabar marang Harry manawa dhèwèké iku olèh layang ulem saka Sekolah Sihir Hogwarts
Sawisé Harry blanja piranti sekolahé ing Diagon Alley, banjur dhèwèké mangkat menyang sekolah sarana numpak sepur Hogwarts Express lumantar péron 9¾ kang dhelik ana ing Cross Station King, London
Nalika ing jeron sepur, Harry pethukan Ronald Weasley, anaké kulawarga juru sihir kang nduwèni trah murni, lan Hermione Granger, sawijining juru sihir kang lair saka wong tuwa Muggle (dudu juru sihir)
Banjur satekané ing sekolah, Harry lan para siswa taun kapisan padha kapérang ana ing patang klompok griya pondhokan kang béda-béda, ing antarané yaiku: Gryffindor, Hufflepuff, Ravenclaw, lan Slytherin
Griya Slytherin kondhang minangka pakumpulané sihir ireng lan juru sihir candhala, mula Harry ngupaya marang Topi Selèksi amrih ora dipanggonaké ing Slytherin
Ing pungkasan nuli Harry klebu ing griya Gryffindor bebarengan karo Ron lan Hermione
Cekaking carita ing kamar kang pungkasan, Harry mangertèni yèn sajatiné dudu Snape kang ngarepaké watu iku, nanging sajatiné kang ngarepaké watu yaiku Profésor Quirrell, kang ora liya uga minangka guru Ngèlmu Rumeksa saka Sihir Ireng
Quirrell medharaké manawa dhèwèké kang nguculaké troll lan uga kang mantrani Harry nalika ing tetandhingan Quidditch
Quirrell uga clathu manawa Snape kang wis ngupaya ngreksa Harry saka upadayané Quirrell
Jalaran mantra kang dipigunakaké Dumbledore kanggo ngreksa watu iku, banjur Harry bisa nemokaké watu iku ing kanthongané sawisé ngilo ing Kaca Tarsah
Nalikané Quirrell arep nyekel Harry, dhèwèké mbukak serbané kang sabanjuré katon yèn Voldemort iku mapan ana sirah buriné Quirrell
Harry lumayu nginggati Quirrell, nanging Quirrell ngetokaké geni mawa methikaké drijiné kanggo njebak Harry
Voldemort ngojok-ojoki Harry amrih ngawèhké watu iku lan nyemayani bisa nguripaké wong tuwané Harry manèh, ananging Harry nulak
Quirrell ngupaya kanggo matèni Harry, nanging jamahan tangané Harry kasil nylomod Quirrell kang njalari tangané Quirrell malih dadi awu
Nuli Quirrell ngupaya manèh kanggo ngrebut watu, nanging Harry nèmplèkaké tangané menyang rainé Quirrell banjur kasil nylomod Quirrell malih dadi awu lan mati
Nalika Harry arep ngadeg, ruhé Voldemort lumayu ngilang mawa nyamber ngliwati Harry lan nibakaké Harry nganti semaput
Nalika wis sadhar, Harry mapan ing griya sakit sekolah klawan ditunggoni Profésor Dumbledore ing sisihé
Dumbledore mratélakaké manawa watu iku wis dilebur lan uga ngabari manawa kahanané Hermione lan Ron ora apa-apa
Dumbledore uga mratélakaké manawa Quirrell bisa kobong nalika ndemok Harry iku jalaran nalikané ibuné Harry tinggal, patiné Lily Potter iku awit ngawèhaké sakabèhaning daya marang Harry, yaiku dayaning tresna kang kasil ngreksa Harry saka Voldemort
Ing pahargyan pésta pungkasaning warsa, Dumbledore mènèhi poin griya asrama ing menit-menit pungkasan kanggo Harry, Ron, Hermione, lan Neville awit rasa kendel lan kawasisané, saéngga Gryffindor kasil menangaké Tropi Griya.
Sadurungé sakabèhané siswa padha bali mulih menyang omahé dhéwé-dhéwé, Harry nuli mangertèni manawa Hogwarts iku minangka omah sajati tumrap dhèwèké
Rowling kang minangka panganggit buku Harry Potter, dhèwèké kepéngin sakabèhané paraga ing filem iku asalé kudu saka Inggris
Banjur Sussie Figgis piniji minangka pangarsa kanggo milih paraga, makarya bebarengan karo Columbus lan Rowling anggelar audhisi kanggo milih paraga utama Harry, Ron, lan Hermione
Audhisi binuka iki kagelar mligi kanggo milih telung paraga utama iku mau, lan namung wong Inggris kang bakal bisa kapilih
Ing 8 Agustus 2000, banjur kawedharaké manawa Daniel Radcliffe, Emma Watson, lan Rupert Grint kasil kapilih kanggo nglakoni paraga Harry Potter, Hermione Granger, lan Ron Weasley
Harry Potter and the Philosopher's Stone diputer sepisanan ing Odeon Leicester Square, London, ing 4 Novèmber 2001 mawa bioskup kang rinengga saèmper kaya Sekolah Hogwarts
Ing Amérikah Sarékat, filem iki bisa ngasilaké $ 32,3 yuta ing dina purwakané, mecahaké rékor sadurungé kang dicepeng déning Star Wars: Episode I - The Phantom Menace
Ing dina kaping loroné, kasil bisa mènèhi bathi reged $ 33,5 yuta, kang uga ngungkuli bathi ing dina sadurungé
Gunggungé bathi reged ing minggu kapisan yaiku $ 90,3 yuta, mecahaké rékor kang sadurungé cinepeng déning
Saéngga filem iki ngasilaké $ 978 yuta ing "box office" sajagad, $ 318 yuta ing Amérikah Sarékat lan $ 659 ing papan liya, nuli ndadèkaké filem iki minangka filem kang paling laris nomer loro ing sadawané sajarah nalika iku, uga minangka filem paling laris ing taun iku
Kaétung ing taun 2020, filem iki cinathet minangka filem kang paling laris nomer 47 ing sadawané mangsa, lan uga minangka filem séri Harry Potter kang paling laris angka loro, sawisé Deathly Hallows - Pérangan 2.
Kibot Kibot (Inggris: "keyboard") minangka alat musik sing bisa diunikaké kayadéné piano, nanging kibot bisa munikaké suara macem-macem, kaya ta trompèt, suling, gitar, biola, nganti perkusi
Yen nganggo kibot, kita uga bisa ngunikaké musik kayadéné band, kayadéné munikaké organ utawa piano, saha luwih ringkes amarga luwih gampang digawa ning ngendi wae
Martabat Martabat minangka hak wong kanggo dikhurmati kanggo awaké dhèwé, lan dianggep sopan
Pentingé babagan moralitas, ètika, ukum lan pulitik minangka anané konsep jaman gamblang saka hak-hak sing ora ana gandhengane
Tembung kasebut bisa uga digunakaké kanggo njlèntrèhaké tumindak pribadi, kaya ing "laku kanthi martabat"
"Martabat" uga nduwéni makna dèskriptif kang ana gegayutan karo bebrayan manungsa
Umumé, istilah kasebut duwé macem-macem mumpangat lan makna gumantung saka istilah kasebut digunakaké lan ing kontèks
Kamulyan manungsa minangka pertimbangan pusat filsafat Kristen Katekismus Gréja Katulik ngeyelake "martabat manungsa digambaraké dadi rupa Gusti Allah." "Kabèh manungsa," ujare Gereja, "kaya kabèh digawé ing gambar Gusti Allah, duwe martabat." Katekisme ujar mangkéné, "Hak kanggo ngleksanakaké kabebasan kasebut ana ing kabèh wong amarga ora bisa dibedakaké karo martabat dhèwéké minangka dadi manungsa." lan karsa bebas, karo pangerten ngenani manawa bakal bebas bakal dadi
ngenani manawa bakal bebas bakal dadi sumber saka manungsa digawé ing gambar Allah
Kamulyan manungsa bisa dilanggar kanthi pirang-pirang cara
Pelanggaran kategori utama yaiku: Pelanggaran kamulyan manungsa ing babagan ngrèmèhaké nuduhaké tumindak kang ngrèmèhaké utawa nyuda ajining dhiri kanggo wong utawa klompok
Pakaryan ngenyèk kalebu kontèks nanging biasaé awaké dhèwé duwé pemahaman intuisi ing ngendi pelanggaran kasebut kedadéyan
Minangka Schachter nyathet, "umumé dianggep manawa nglanggar martabat manungsa bisa diakoni sanajan istilah abstrak ora bisa ditetepaké
'Aku ngerti yèn aku ndeleng, sanajan aku ora bisa nyritakaké apa iku'
Umumé, ètimologi saka tembung "ngenyèk" nduwéni karakteristik universal babagan pangerten yèn ing kabéh basa tembung kasebut melu "orientasi spasial" ing endi "ana prekara utawa wong ditolak lan dipaku kanthi kuwat"
Pendhapat kasebut umume ing keputusan pengadilan, para hakim nyebutake pelanggaran kamulyan manungsa minangka cilaka kanggo awaké dhèwé
Ana uga, aspek Instrumèntalisasi utawa objektif, Aspèk iki nuduhaké ngrawat wong minangka instrumén utawa tegesé bisa nggayuh ancas liyané
Pendhapat iki dadi penting kanggo nyatakaké moral-moral Immanuel Kant kang kudu ngrampungaké wong-wong minangka pungkasan utawa ancas urip, yaiku duwe nilai moral kang paling utama kang ora oléh instrumentalisasi
Banjur ana kang ngrusak, pelanggaran martabat manungsa minangka ngrusak nuduhaké tumindak kang ngrusak nilai manungsa
Iki minangka tumindak, sanajan ditindakaké kanthi idin, ngirim pesen kang nyuda pentingé utawa regané kabèh manungsa
Dhèwéké kalebu praktik lan tumindak kang ditindakaké dèning masarakat modhèrn kang ora bisa ditrima kanggo manungsa, ora preduli manawa subyektif, kaya ta adol awaké dhèwé dadi budak, utawa nalika panguwasa negara nindakaké tahanan ing kahanan kang ora ana rasa kamanungsan
Terakhir, dehumanisasi, iki minangka tumindak kang narik kawigatèn wong utawa klompok karakteristik manungsa
Bisa uga nggambaraké utawa ngrawat dhèwéké minangka kèwan utawa minangka jinis manungsa
Iki wis dumadi ing pembantaian kaya ta Holocaust lan ing Rwanda ing ngendi wong cilik kang dibandhingaké karo kèwan-kewan kang kasebut serangga
Mortimer Adler lan Alan Gewirth
Pungkasan abad kaping 20 kang nulis karya babagan kamulyan kalebu Mortimer Adler lan Alan Gewirth
Pandhangan Gewirth babagan martabat manungsa biasané dibandhingaké lan kontras karo Kant, amarga kaya Kant, dhèwéké duwé tèori manawa martabat manungsa ana saka agènsi
Nanging nalika nuduhaké pandangan Kant yèn hak-hak mula saka kamulyan, Gewirth fokus luwih akèh tinimbang Kant ing kewajiban positif kang ditindakaké martabat manungsa, supaya moral ora mung kanggo nyegah gawégolék piala nanging kanthi aktif nulung siji-sijiné kanggo nggayuh lan njaga kahanan kanthi becik." Antarané topik liyané, kalebu martabat tenaga kerja, Adler njelajahi pitakonan kesetaraan manungsa lan hak kangg padha karo kamulyan
Miturut Adler, pitakon manawa apa manungsa duwé hak padha martabat tanpa wates ing pitakonan apa manungsa iku sejatiné padha karo awaké dhèwé, mula awaké dhèwé bakal dadi pitakonan apa manungsa ing kelas kang bèda saka kabèh perkara, kalebu kèwan
utawa bèda-bèda saka prekara liya mung miturut sudut ngelmuné.
Adler nyerat manawa siji-sijiné kedadeyan kang sejatiné kabèh manungsa padha
"Kamulyan manungsa," ujare, "kamulyan manungsa minangka pribadèn, martabat iku adil lan padha." Kanggo Adler, gagal ngakoni bedaé nantang hak manungsa supaya padha kamulyan lan perawatan kang padha
Ahli filsafat Renaissance, Pico della Mirandola, mènèhi martabat idè lan makhluk
Saka "Orasi ing Martabat Manungsa", dhèwéké ujar marang para ulama babagan musuhan babagan kamulyan seni liberal lan babagan martabat uga kamulyan para malaikat
Komèntar dhèwéké nuduhaké martabat para filsuf
Orasi iki umumé katon minangka salah sawijining tèks ing tengah Renaissance, kanthi intiné ana kanthi filsuf filsafat manungsa
Ahli filsuf Zaman Pencerahan (abad kaping 18), Immanuel Kant ujar manawa ana prekara kang ora kudu dirembug babagan nilai, lan prekara kasebut bisa diarani martabat
'Nilai' mesthi relatif, amarga regané gumantung marang pengamat tartamtu babagan perkara kasebut
Perkara kang ora ana hubungané - yaiku "pungkasané awaké dhèwé", ing tèrminologi Kant - yaiku kanthi ngluwihi kabèh nilai, lan babar pisan ora ana mburi yèn ana dimènsi moral; yèn nuduhaké pilihan antarané kang bener lan salah
Ing ukara Kant: "Moralitas, lan umat manungsa kang bisa kaya ngono, yaiku wong liya duwé martabat." nganggep yèn "kekarepan bebas" penting; kamulyan manungsa ana hubungané karo lembaga manungsa, kemampuan manungsa milih kang dipilih marga lakuné
Dan Egonsson, kang dipèloni karo Roger Wertheimer, negesaké manawa wong-wong padha karo martabat manungsa karo 'dadi manungsa' (Egonsson 'standar' Egonsson, 'Kepercayaan standar') Wertheimer, umumé uga ngimporaké barang liya saka manungsa sejatiné
Egonsson nyaranaké manawa èntitas kudu dadi manungsa lan urip kanggo èntuk gelar kamulyan
Dèné Wertheimer nyatakaké "iku dudu andharan ngenani manawa manungsa dué status manungsa." Miturut Arthur Schopenhauer, kamulyan minangka ujaran saka wong liya babagan dèfinisi martabat lan objèktif
Ateges yaiku wedi marang pendapat saka wong liya
Paling anyar, Philippe-André Rodriguez negesaké manawa martabat manungsa luwih dimangerteni minangka konsèp kang ora sarujuk
Nalika dhèwéké ujar, "misale ana konsèp iki wis ngidini, ing tangan liyané, hak asasi manungsa nampa katrangan internasional minangka perusahaan teoritis lan, ing sisih liya, nyebabaké konsèp kasebut terus-terusan ditantang karo macem-macem budaya ing saindenging jagad."
Empanada Empanada ya iku saawijining pastri panggang utawa gorèng sing dumadi saka kulit lan isèn, racaké ing Eropah Kidul, Amérika Latin, lan Filipina
Jeneng kasebut asalé saka empanar Spanyol, lan tegese "diwaca"
Suguhan iki dibungkus utawa dilapisi roti
Panganan iki digawé kanthi nggulung adonan ing saosan, sing bisa uga ana isiné daging, keju, jagung, utawa bahan liyané, banjur dimasak ing oven kanthi dipanggang utawa digoreng
Empanada asline saka ing sisih lor-kulon Spanyol, Galicia
Buku masak sing diterbitaké ing Catalan ing taun 1520, "Llibre del Coch" dening Robert de Nola, nyebutaké empanada sing diisi panganan laut ing resep kanggo panganan Catalan, Italia, Prancis, lan Arab
Empanada meh padha karo pastri gurih sing ditemokake ing pirang-pirang budaya liyane, kaya ta pirozhki, calzone, samosa, knish, kreatopitakia, lan pasty.
Sulfasalazin Sulfasalazin ya iku obat antiradhang sing dipigunakaké kanggo nambani gejala radhang usus utawa kolitis ulseratif, sing asring sinebut kolitis ulserativa
Obat iki ora nambani lelara usus ananging amung ngurangi gajala sing njedhul kaya ta panas, lara weteng, dhiaré lan pandarahan rektum
Obat iki makarya kanthi cara nglorogaké gejala radhang usus ing awak
Sakliyané inambani lelara usus, obat iki uga dipigunakake nambani "rheumatoid arthritis"
Racaké, obat iki kasedhiya ing maujud tablèt utawa kaplèt salut èntérik sing kudu diolu kanthi kahanan wutuh
Obat iki duwé jeneng dagang "Lazafin, Sulcolon, Sulfasalazin, Salivon, Sulfasalazine," lan "Sulfitis." Dhosis
Dhosis ngonsumsi sulfasalazin miturut lelara lan umur ya iku: Pèngetan
Sulfasalazin mungkinaké ngehambat kémotaksis leukosit lan ngurangi prodhuksi sitokin lan léukotrien sarta ningkataké pambentukan radhikal bébas
Pawongan kang kudu ngati-ati ngonsumsi obat iki mliginé ing kahanan: Sakwisé ngonsumsi obat iki kudu ngombé banyu putih kang akèh kanggo nyegah dumadiné kristaluria
Prayogané uga ora nyopir kendharaan lan nglakokaké mesin amarga bisa nyebabaké mumet
Jinis obat liya kang bisa agawé interaksi tartamtu nalika dipigunakaké bebarengan karo sulfasalazin ya iku: Èfèk samping
Èfèk samping sing bisa ditepungi nalika ngonsumsi obat iki ya kuwi:
Fernando Morientes Fernando Morientes duwé jeneng jangkep Fernando Morientes Sánchez, yaiku salah sawijining tilas pamain bal-balan aguna kang asalé saka Spanyol
Dhèwèké lair ing kutha Cáceres, Extremadura, Spanyol surya Senèn, 5 April 1976 (umur 44 taun)
Morientes biyèn mapan ing posisi panyerang, naté bélani klub Real Madrid CF, AS Monaco, Liverpool FC, Valencia CF, Olympique Marseille, lan Santa Ana
Morientes alihan saka kampung utawa desané menyang Sonseca, Toledo nalika dhèwèké umur 4 taun, wiwit cilik Morientes wis nuduhaké manawa dhèwèké seneng marang bal-balan
Morientes miwiti karir agunané ing jagad bal-balan nalika dhèwèké nggandhok kalawan klub Albacete Balompie kanthi dhebut ing La Liga Spanyol mangsa 1993-94
Banjur rong mangsa candhaké yaiku mangsa 1995-96 dhèwèké alihan klub menyang Real Zaragoza
Kedadéan alihan kasebut pranyata dadi dalan kanggo buka kariré kang becik jalaran cara main Morientes wiwit dilirik klub gedhé Spanyol kalebu Real Madrid
Ing mangsa 1997-98 klub kasebut kasil milut atiné Morientes kanthi mènèhi dhuwit kontrak kang gedhéné 6,6 yuta Éuro
Ing klub kang disenengi déning Madridista kasebut Morientes duwé gathukan kang pas kalawan Raúl Gonzalez
Senajan nalika iku ana saingan kang ketat, pamain kang duwé peparab "El Moro" kasebut tansah antuk panggon ing tim utama jalaran dhèwèké asring nyithak gol lan nuduhaké panampilan kang becik
Anèng wiwitan dhebuté Morientes malah kasil dadi tukang nyithak gol paling akèh ing liga lan awèh sumbangan wigati marang telung final Piala Éropa kang dimainaké Real Madrid
Kenangan kang éndah saka Morientes yaiku nalika final Liga Champions ing Stade de France, Saint Denis lumawan Valencia
Morientes miwiti buka gol sepisan kanthi nampa operan saka Michel Salgado
Sajroning wolung mangsa ing kompetisi iki, dhèwèké kasil nyithak 91 gol lan kasunyatan iki dadi bukti prigelé Morientes ana Real Madrid
Anèng sawijining tetandhingan lumawan UD Las Palmas, dhèwèké kasil borong limang gol
Sawisé Piala Donya 2002, Real Madrid nekakaké panyerang saka Brasil kang dadi top sekor kompetisi kasebut, yaiku Ronaldo Luis Nazario de Lima
Morientes banjur ngalah, dhèwèké dhong yèn saingané kasebut dudu panyerang tuwa kaya Pedrag Mijatovic lan Davor Suker nanging panyerang kang lagi ana ing jaman kencana rukminé
Monaco awèh tarèn kanggo nyilih Morientes lan kaloroné sarujuk
Malah ing klub saka nagara cilik iki Morientes kasil buktèkaké marang Real Madrid, marang Raul, lan marang pandhemen "Los Blancos" ing Santiago Bernabeu
Isih nabet ing angen-angen nalika Morientes kasil nyithak rong gol kang wigati banjur bisa nglolosaké AS Monaco nalika lumawan Real Madrid ing prapat final Liga Champions mangsa 2003-04
Morientes nalika dadi pamain silihan kasil nyithak sangang gol lan dadi top sekor Liga Champions mangsa 2003-04, dhèwèké tansah bisa nyithak gol nalika tetandhingan lèg kaloro, basan téka ing final waé Morientes gagal nyithak gol
Éloké manèh "El Moro" tampil dadi pamain paling landhep AS Monaco sadawané mangsa 2003-04, gunggung dhèwèké tampil ing 42 tetandhingan lan nyithak gol gunggungé 22
Ing Monaco Morientes dimainaké bareng panyerang Dado Prso saka Kroasia, amarga padha cocogé kaloroné diarani minangka "duet maut"
Nalika Monaco niat kanggo mermanènké status Morientes, Real Madrid nampik mentah-mentah
Morientes bali menyang Real Madrid kanthi pangajab bakal lumebu tim utama, nanging émané Real Madrid malah nuku Michael Owen saka Liverpool kanggo jangkepi proyek "Los Galacticos", dadèkaké Morientes kesisih manèh lan banjur milih lunga menyang klub lawasé Owen, Liverpool
Tekané Morientes ing Liverpool wulan Januari 2005 dialembana déning juru latih Liverpool nalika iku Rafaèl Benitez minangka "master stroke".
Kaptèn Liverpool Steven Gerrard banget rumangsa bungah bakal bisa nyambut gawé bareng kalawan pamain asal Spanyol, miturut Gerrard kanthi anané Morientes kang wis dadi pamain kelas donya kang suksès menangi pirang-pirang gelar gedhé uga bisa nularaké kasuksèsané marang klub anyaré iki
Gol sepisan Morientes dumadi nalika tetandhingan lumawan Charlton Athletic lumantar tendhangan kang banter menyang pojok tengen dhuwur gawang
Dhèwèké uga ngegolke ana tetandhingan sabanjuré nalika Liverpool adu arep kalawan Fulham, nalika iku gol diasilaké lumantar sundhulan sirah kang wis dadi capé, nanging ana ing kompetisi Éropa dhèwèké amung bisa nyithak siji gol
Ora ana sawijining pawongan kang mamang marang Morientes, ning émané dhèwèké mung bisa dadi pamain kang asring ngisi bangku andhungan
Liga Champions dadi kompetisi kang sumèh kanggo dhèwèké, dalan padhangé ing Liverpool tinemu ing kompetisi iki, tetandhingan lumawan CSKA Moskow surya ping 10 Agustus 2005 buka keran gol Morientes lan kasil nyithak gol éndah nalika lumawan Anderlecht, nanging dhèwèké malah melempem ing Liga Primèr Inggris
Masia ngono Moriéntes bisa awèh pengaji-aji marang Liverpool yaiku kanthi juwarani Piala FA taun 2005 sawisé ngasoraké West Ham United lumantar babak pinalti
Fernando Morientes dudu pamain bal-balan sabaèné, dhèwèké yaiku pamain kelas donya kang kebak pengalaman lan pangaji-aji selawasé ambyur ana jagad bal-balan
Liga-liga top kaya Spanyol, Inggris, lan Prancis wis naté dipecaki lan mesthi waé saben klub kang dibélani bisa suksès.
Hospital Playlist Hospital Playlist (Hangeul: 슬기로운 의사생활; RR: 'Seulgiroun Euisasaenghal'; lit
"Wise Doctor Life") ya iku séri tivi utawa drama séri saka Koréa Kidul taun 2020 kang diprodhuksi déning stasiun tivi tvN lan disiaraké mulai sasi Maret-Méi 2020
Séri tivi iki diprodhuksi déning penulis lan sutradhara saka séri "Reply," kaya ta séri tivi Reply 1988, ya iku ditulis déning Lee Woo-jung lan disutradharai déning Shin Won-ho
Dalan crita kang ana ing "Hospital Playlist" nyaritakaké kadadéyan operasi lan babagan médis kaya ing kauripan nyata amarga kabèh piranti kang digunakaké kanggo séri tivi iki kaya piranti rumah sakit kang ana ing kauripan nyata
Organ-organ kang ana ing njero awak manungsa uga dituduhaké ing séri tivi iki
"Hospital Playlist" nyaritakaké babagan kauripan para dokter kang wis kekancan kawit kuliyah ing fakultas kedokteran taun 1999